Пры бліжэйшым знаёмстве “навагрудскі магнат” аказаўся вельмі сціплым, нават сарамлівым чалавекам. Расказаў, што гэты бізнес – іх сямейная справа, працуюць у ім ужо тры пакаленні. Пачынаў, як і ўсе, у “ліхія 90-ыя”, з “шоп-тураў” на Польшчу, салодкай ваты, “марсаў”-“снікерсаў”. Але далёка не ўсе, хто вазіў тады ў суседнюю краіну ўсё, што можна і чаго нельга, а адтуль цягнуў удвая больш, сёння будуюць такія гандлёвыя цэнтры.